
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4Ps/14/2024 8524200725 02. 09. 2024 JUDr. Jana Sroková ECLI:SK:OSSL:2024:8524200725.2
Uznesenie Okresný súd Stará Ľubovňa v statusovej veci nesvojpráv. A. B., nar. XX.XX.XXXX, trvale bytom C. XXX/ X, XXX XX D., t.č. Domov sociálnych služieb - Dom Charitas sv. Jána Almužníka, Nová Ľubovňa 755, 065 11 Nová Ľubovňa, o návrhu opatrovníka A. A. B., nar. XX.XX.XXXX, trvale bytom E. XXX/XX, XXX XX D., za účasti prokurátora Okresnej prokuratúry v Starej Ľubovni, Obrancov mieru 18, 064 01 Stará Ľubovňa, v konaní o schválenie právneho úkonu za nesvojprávnu, takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov tohto konania. odôvodnenie: 1. Navrhovateľ podal dňa 17.06.2024 na tunajší súd návrh na začatie konania o schválenie právneho úkonu za nesvojprávnu A. B., nar. XX.XX.XXXX. 2. K návrhu doložil navrhovateľ listinné dôkazy a to: Uznesenie Okresného súdu Stará Ľubovňa zo dňa 07.03.2019, kópiu dokladu totožnosti jeho sestry A. B., správu z psychiatrického vyšetrenia zo dňa 28.07.2006, Výpis z Katastra nehnuteľností a kúpnu zmluvu zo dňa 07.06.2024. 3. Dňa 20.08.2024 navrhovateľ pri informatívnom výsluchu uviedol, že na podanom návrhu už naďalej netrvá, berie ho v celom rozsahu späť a týmto požaduje konanie o schválenie právneho úkonu za nesvojprávnu sestru A. B. zastaviť. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Vzhľadom na citovanú právnu úpravu a skutočnosť, že navrhovateľ vzal svoj návrh späť v celom rozsahu ešte pred začatím pojednávania a v konaní nie je potrebné pokračovať, súd konanie zastavil. 8. O trovách súd rozhodol podľa § 52 CMP tak, že nárok na náhradu trov konania účastníkom nepriznal.
Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

